ΓΡΑΠΤΗ ΕΡΩΤΗΣΗ E-3592/00

υποβολή: Gordon Adam (PSE) προς την Επιτροπή

(22 Νοεμβρίου 2000)

Θέμα: Έρευνα στον τομέα τωνδρογονανθράκων

Εν όψει της πρόσφατης αυξημένης ανησυχίας της κοινής γνώμης στην Ευρωπαϊκή Ένωση σχετικά με τη διαθεσιμότητα και την τιμή των πετρελαϊκών προϊόντων, ερωτάται η Επιτροπή:

α) έχει άραγε μεριμνήσει για την εκ νέου αξιολόγηση των σχετικών προτεραιοτήτων όσον αφορά την έρευνα στον τομέα τωνδρογονανθράκων;

β) με ποιον τρόπο σκοπεύει να χρησιμοποιήσει το Πέμπτο Πρόγραμμα Πλαίσιο προκειμένου να επιτρέψει την αυξημένη παραγωγήδρογονανθράκων εντός της Ευρωπαϊκής Ένωσης προωθώντας την έρευνα των βελτιωμένων τεχνικών για τη μεγιστοποίηση της εξόρυξης των αποθεμάτωνδρογονανθράκων;

γ) δεδομένης της ανάγκης για αύξηση της αποτελεσματικότητας τωνδρογονανθράκων με στόχο τη μείωση των εκπομπών και της εξάρτησης από τις εισαγωγές πετρελαίου στην Ευρωπαϊκή Ένωση, ποια νέα μέτρα λαμβάνει προκειμένου να ενθαρρύνει την έρευνα σε αυτόν τον τομέα;

Απάντηση του κ. Busquin Εξ ονόματος της Επιτροπής

(19 Ιανουαρίου 2001)

Την πρώτη διετία του Πέμπτου Προγράμματος Πλαισίου (5οΠΠ) η ετήσια κοινοτική χρηματοδότηση της εξερεύνησης και άντλησηςδρογονανθράκων ανήλθε σε 25 εκατομ.. Η ετήσια χρηματοδότηση της Έρευνας και Τεχνολογικής Ανάπτυξης (ΕΤΑ) από τα κράτη μέλη για τον τομέα αυτόνπολογίζεται σε 150 εκατομ.. περίπου. Ως εκ τούτου. η κοινοτική χρηματοδότηση αντιπροσωπεύει το 15 % περίπου της συνολικής κοινοτικής δημόσιας χρηματοδότησης στον εν λόγω τομέα τομέα αυτό. Η δημόσια χρηματοδότηση του τομέα στις Ηνωμένες Πολιτείες ανέρχεται σε 200 εκατομ. $ για το τρέχον έτος.

α.-β) Η μέση ετήσια ανακάλυψη νέων πετρελαϊκών κοιτασμάτων (με τις τρέχουσες τιμές πετρελαίου) την τελευταία δεκαετία, αντιπροσωπεύει, περίπου, το 10-15 % των πετρελαϊκών ανακαλύψεων της δεκαετίας του 60. Δεδομένου ότι ο χρόνος ζωής των πετρελαιοπηγών ανέρχεται σε 40 έτη περίπου, είναι λογικό να αναμένεται μία μείωση της παραγωγής πετρελαίου από το 2010 2015. Μολονότι η Ευρώπη διαθέτει μικρό ποσοστό των συνολικών παγκόσμιων πετρελαϊκών αποθεμάτων (περίπου 2 % για τον Ευρωπαϊκό Οικονομικό Χώρο (ΕΟΧ)), οι ποσότητες αυτές μπορούν να διαδραματίσουν καίριο ρόλο στην κοινοτική ασφάλεια εφοδιασμού. Προκειμένου να διατηρηθεί στα σημερινά επίπεδα ή και να αυξηθεί η παραγωγή πετρελαίου, ενδέχεται να αρχίσει η παραγωγή από νέα πετρελαϊκά κοιτάσματα, όπου η άντληση είναι ακριβότερη. Θα απαιτηθούν γι' αυτό τεράστιες επενδύσεις στην αναζήτηση και άντληση σε βαθιές θάλασσες και σε δύσκολες συνθήκες περιβάλλοντος, ενώ το παραγόμενο πετρέλαιο θα είναι ακριβότερο. Σε σχέση με τις επενδύσεις αυτές, η κοινοτική χρηματοδότηση των 50 εκατομ., για την πρώτη διετία του 5ου Π.Π, μπορεί να έχει πολλή περιορισμένη επίδραση. Στο πλαίσιο αυτό, δόθηκε προτεραιότητα στην ΕΤΑ, που αποβλέπει στην μείωση του κόστους άλλων, καθαρών τεχνολογιών μη πυρηνικών μορφών ενέργειας, με μηδενικές ή χαμηλές εκπομπές διοξειδίου του άνθρακα (CO2), όπως είναι οι ανανεώσιμες πηγές ενέργειας και τα στοιχεία καυσίμου, όπου οι χρηματοδοτικοί πόροι είναι συχνά πολύ περιορισμένοι. Αυτό αντανακλάται από την μεσοπρόθεσμη αναθεώρηση του προγράμματος εργασίας για το σχετικό με την ενέργεια τμήμα του Θεματικού Προγράμματος για την Ενέργεια, το Περιβάλλον και την Αειφόρο Ανάπτυξη (που εγκρίθηκε πρόσφατα, τον Οκτώβριο του 2000). Μολονότι η εξερεύνηση και άντλησηδρογονανθράκων συγκαταλέγεται στους τομείς προτεραιότητας (Δράσεις-Στόχοι) για το 2001 και το 2002, για τα οποία διετέθη το 60 % του προϋπολογισμού, η σχετική ΕΤΑ καλύπτεται στο γενικό τμήμα του προγράμματος, για το οποίο διατίθεται το εναπομένον 40 % της χρηματοδότησης.

γ) Τα σχετικά με την εξάρτηση από τις εισαγωγές πετρελαίου και τον περιορισμό των εκπομπών CO2 και άλλων ρύπων ζητήματα εξετάζονται στην Πράσινη Βίβλο της Επιτροπής Προς μία ευρωπαϊκή στρατηγική για την ασφάλεια του ενεργειακού εφοδιασμού(1). Η Πράσινη Βίβλος εντοπίζει δομικές αδυναμίες στον ενεργειακό εφοδιασμό της Ευρώπης, συμπεριλαμβανομένης της εξάρτησης από εξωτερικές πηγές εφοδιασμού, ιδιαίτερα δεδρογονανθράκων, καθώς και της αύξουσας ζήτησης. Οι αδυναμίες αυτές δημιουργούν κινδύνους για τον ενεργειακό εφοδιασμό της Ευρώπης, με τάσεις επιδείνωσης για τις ερχόμενες δεκαετίες. Μία από τις κύριες αδυναμίες αφορά τον τομέα των μεταφορών. Ο κοινοτικός τομέας των μεταφορών εξαρτάται σχεδόν κατά 100 % από το πετρέλαιο, καταναλίσκει σχεδόν το 70 % όλου του πετρελαίου στην Κοινότητα, (από το οποίο το 75 % εισάγεται από τρίτες χώρες) και αποτελεί τον τομέα με την μεγαλύτερη αύξηση ενεργειακής κατανάλωσης. Επιπλέον, το 90 % της αύξησης των εκπομπών CO2 στην Κοινότητα στο διάστημα 1990-2010 θα οφείλεται στις μεταφορές. Η Πράσινη Βίβλος διαπιστώνει την ανάγκη χάραξης ευρωπαϊκής στρατηγικής προκειμένου να ελαχιστοποιηθούν οι κίνδυνοι για τον ενεργειακό εφοδιασμό, στο πλαίσιο της διεύρυνσης, της αειφόρου ανάπτυξης και της απελευθέρωσης των αγορών. Ένας από τους άξονες δράσης είναι ο τομέας των μεταφορών. Τονίζοντας τη σημασία της λήψεως μέτρων και από την πλευρά της ζήτησης, η Πράσινη Βίβλος ζητά την καταβολή προσπαθειών για την ανάπτυξη εναλλακτικών, έναντι τωνδρογονανθράκων, καυσίμων, συμπεριλαμβανομένου τουδρογόνου και των βιοκαυσίμων. Στο πλαίσιο αυτό, το προαναφερθέν αναθεωρηθέν πρόγραμμα εργασίας περιλαμβάνει Δράση-Στόχο για τα Καθαρά Καύσιμα Μεταφορών, η οποία αποβλέπει στην ταχεία ανάπτυξη καθαρών

βιοκαυσίμων (που έχουν μηδενικές καθαρές εκπομπές CO2) και καθαρών καυσίμων από το φυσικό αέριο (που έχουν χαμηλότερες εκπομπές CO2 και ρύπων απ' ό,τι το πετρέλαιο). Κάτι τέτοιο θα προωθήσει ιδιαίτερα την μείωση της εξάρτησης του τομέα των μεταφορών από το πετρέλαιο. Η εν λόγω Δράση-Στόχος περιλαμβάνει επίσης την έρευνα όσον αφορά την καύση, με στόχο την ελαχιστοποίηση των εκπομπών ρύπων και την βελτιστοποίηση της αποδοτικότητας.

(1) COM(2000)769 τελικό.